Komisijos reglamentas (EB) Nr. 2737/1999
1999 m. gruodžio 21 d.
iš dalies keičiantis Reglamentą (EEB) Nr. 2807/83, nustatantį išsamias informacijos apie valstybių narių žuvies sugavimus registravimo taisykles
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į Tarybos reglamentą (EEB) Nr. 2847/93, nustatantį bendros žuvininkystės politikos kontrolės sistemą [1], su paskutiniais pakeitimais, padarytais Reglamentu (EB) Nr. 2846/98 [2], ypač į jo 6 straipsnio 8 dalį,
kadangi:
(1) Reglamento (EEB) Nr. 2847/93 6 straipsnio 2 dalyje nustatyta, kad nuo 2000 m. sausio 1 d. laivų žurnaluose turi būti registruojami visi didesni kaip 50 kg gyvojo svorio bet kokios rūšies laivuose laikomi žuvų kiekiai. Žvejojant Viduržemio jūroje, laivo žurnale registruojami tik tų rūšių, kurios nurodytos pagal šį straipsnį patvirtintame sąraše, kiekiai.
(2) Reglamento (EEB) Nr. 2847/93 40 straipsnyje nustatyta, kad minėtojo reglamento nuostatos dėl laivo žurnalo ir iškrovimo deklaracijos nuo 2000 m. sausio 1 d. taikomos Viduržemio jūroje vykdomiems žvejybos veiksmams.
(3) Dėl to, siekiant užtikrinti, kad būtų įvykdyti minėtieji reikalavimai, nuo 2000 m. sausio 1 d. būtina iš dalies pakeisti 1983 m. rugsėjo 22 d. Komisijos reglamentą (EEB) Nr. 2807/83, nustatantį išsamias informacijos apie valstybių narių žuvies sugavimus registravimo taisykles [3], su paskutiniais pakeitimais, padarytais Reglamentu (EB) Nr. 1488/98 [4].
(4) Šiame reglamente numatytos priemonės atitinka Žuvininkystės ir akvakultūros vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Šiuo dokumentu Reglamentas (EEB) Nr. 2807/83 iš dalies keičiamas taip:
1. 1 straipsnis keičiamas šiuo straipsniu:
"1 straipsnis
1. Bendrijos žvejybos laivų, kurių bendras ilgis yra daugiau kaip 10 metrų, kapitonai pagal I priede pateiktą pavyzdį savo laivų žurnaluose registruoja Reglamento (EEB) Nr. 2847/93 6 straipsnyje nurodytą informaciją žvejojant visose žūklės zonose, išskyrus NAFO 1 ir ICES V a bei XIV esančias zonas, kurioms turi būti naudojamas II priede nurodyto pavyzdžio laivo žurnalas. Tačiau Bendrijos žvejybos laivų, kurių bendras ilgis yra ne daugiau kaip 18 metrų ir kurie atlieka vienos dienos žvejybos reisus vienoje žvejybos zonoje, kapitonai gali naudoti IIa priede pateikto pavyzdžio laivo žurnalą žvejybos veiksmams tik Viduržemio jūroje registruoti.
2. I, II arba IIa prieduose pateiktas laivo žurnalas taip pat pildomas šio straipsnio 1 dalyje nustatyta tvarka, kai pirmiau nurodyti laivai žvejoja ne valstybės narės vandenyse, nebent ta valstybė reikalauja naudoti kitokį laivo žurnalą.
3. Žvejojant Viduržemio jūroje, laivų žurnaluose registruojami visi didesni kaip 50 kg gyvojo svorio bet kokios rūšies laivuose palikti žuvų kiekiai.
4. Naudojamos žūklės priemonės ir sugautos žuvų rūšys atitinkamose laivo žurnalo eilutėse registruojamos naudojant VI priede pateiktus kodus ir FAO nustatytus trijų raidžių kodus arba pavadinimus."
2. 2 straipsnio 1 dalis papildoma šia pastraipa:
"Tačiau Bendrijos žvejybos laivų, kurių bendras ilgis yra ne daugiau kaip 18 metrų ir kurie atlieka vienos dienos žvejybos reisus vienoje žūklės zonoje, kapitonai, sugautą žuvį iškraunantys Viduržemio jūros pakrantėje esančiame kitos valstybės narės uoste, gali naudoti IIa priede pateikto pavyzdžio laivo žurnalą."
3. I priede pavadinimai "Menkė", "Juodadėmė menkė", "Amerikinė saida", "Merlangas", "Plekšnė", "Jūrų liežuvis", "Silkė" ir "Skumbrė" išbraukiami.
4. IV priedo pavadinime po "I priedas" įterpiami žodžiai "arba IIa priedas".
5. IV priedo 2.4.2 punktas keičiamas šiuo punktu:
"2.4.2. Laive laikomi sugautos žuvies kiekiai (nuorodos Nr. laivo žurnale: (15))
Laivo žurnale turi būti registruojami visi didesni kaip 50 kg gyvojo svorio bet kokios rūšies laive laikomi žuvų kiekiai. Tačiau, žvejojant Viduržemio jūroje, laivo žurnale turi būti registruojami tik tų rūšių, kurios nurodytos VII priede pateiktame sąraše, kiekiai.
Jeigu stulpelių nepakanka, naudojamas naujas puslapis.
Nurodomas naudojamas vienetas (krepšys, dėžė ir pan.) ir grynasis svoris naudojamo vieneto gyvojo svorio kilogramais."
6. IV priedo 3 punkto trečiosios įtraukos pirma pastraipa keičiama taip:
"Nurodomi visų faktiškai iškrautų arba perkrautų žuvų rūšių svoris arba kiekiai."
7. IV priedo 3 punkto ketvirtosios įtraukos pavadinime ir dalyje po "CECAF" įterpiamos raidės "GFCM".
8. V priedo 2.4.2 punktas keičiamas šiuo punktu:
"2.4.2. Laive laikomi sugautos žuvies kiekiai
Laivo žurnale turi būti registruojami visi didesni kaip 50 kg gyvojo svorio bet kokios rūšies laive laikomi žuvų kiekiai. Tačiau, žvejojant Viduržemio jūroje, laivo žurnale registruojami tik tų rūšių, kurios nurodytos VII priede pateiktame sąraše, kiekiai.
Jeigu stulpelių nepakanka, naudojamas naujas puslapis."
9. V priedo 3 punkto ketvirtosios įtraukos pirma dalis keičiama taip:
"Nurodomi visų faktiškai iškrautų arba perkrautų žuvų rūšių svoris arba kiekiai."
10. Šio reglamento I priedas įterpiamas po II priedo kaip IIa priedas.
11. VII priedas keičiamas šio reglamento II priedu.
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Jis taikomas nuo 2000 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1999 m. gruodžio 21 d.